
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

SAISTOŠIE NOTEIKUMI
Rīgā
	2026. gada ___._______
	Nr. ______

	
	(prot. Nr. _____ §)




Grozījumi Rīgas domes 2020. gada 6. marta saistošajos noteikumos Nr. 3 “Rīgas valstspilsētas pašvaldības sniegto sociālo pakalpojumu saņemšanas 
un samaksas kārtība”


Izdoti saskaņā ar Sociālo pakalpojumu un sociālās palīdzības likuma 3. panta trešo daļu, 9. panta 1.2 daļu un Ministru kabineta 2003. gada 27. maija noteikumu Nr. 275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktu


1. Izdarīt Rīgas domes 2020. gada 6. marta saistošajos noteikumos Nr. 3 “Rīgas valstspilsētas pašvaldības sniegto sociālo pakalpojumu saņemšanas un samaksas kārtība” (Latvijas Vēstnesis, 2020, Nr. 67; 2021, Nr. 111; 2022, Nr. 56, Nr. 182; 2023, Nr. 66; 2025, Nr. 33) šādus grozījumus:

1.1. Izteikt 5.1. apakšpunktu šādā redakcijā:
“5.1. personai, kura deklarējusi savu pamata dzīvesvietu un faktiski dzīvo pašvaldības administratīvajā teritorijā (arī Rīgas patversmes/naktspatversmes adresē). Bērnam ir tiesības saņemt sociālo pakalpojumu, ja bērns un vismaz viens no viņa vecākiem vai likumiskajiem pārstāvjiem ir deklarējis dzīvesvietu un faktiski dzīvo pašvaldības administratīvajā teritorijā.”

1.2. Papildināt 5. punktu ar 5.1.1 un 5.1.2 apakšpunktu šādā redakcijā:
“5.1.1 neatkarīgi no deklarētās dzīvesvietas – bērnam, par kura ārpusģimenes aprūpi lēmumu pieņēmusi Rīgas valstspilsētas pašvaldības bāriņtiesa, kā arī šim bērnam pēc pilngadības sasniegšanas uz laiku, līdz persona sasniedz 24 gadu vecumu;
5.1.2 neatkarīgi no deklarētās dzīvesvietas – bērna aizbildnim un audžuģimenei, ja Rīgas valstspilsētas pašvaldības bāriņtiesa pieņēmusi lēmumu par bērna ārpusģimenes aprūpi un aizbildņa iecelšanu vai bērna ievietošanu audžuģimenē un bērnam nepieciešams individualizēts sociālās rehabilitācijas atbalsts.”.

1.3. Papildināt I nodaļu ar 6.2 punktu šādā redakcijā:
“6.2 Sociālā pakalpojuma saņemšanai pašvaldība var veidot rindu.”.

1.4. Papildināt 7. punktu ar 7.4.13. apakšpunktu šādā redakcijā:
“7.4.13. atbalsta personas pakalpojums.”.

1.5. Papildināt 10. punkta ievaddaļu aiz vārdiem “Sociālais dienests” ar vārdiem “vai pašvaldības iestāde savas kompetences ietvaros”.

1.6. Papildināt 10. punktu ar 10.6.¹ apakšpunktu šādā redakcijā:
“10.6.¹ Sociālo pakalpojumu un sociālās palīdzības likumā noteiktajos gadījumos izvērtē sociālā mentora nepieciešamību. Ja sociālā mentora atbalsts ir nepieciešams, paredz tā nodrošināšanu sociālās rehabilitācijas pakalpojuma dzīvesvietā ietvaros, personas individuālajā sociālās rehabilitācijas plānā nosakot atbalsta mērķi, apjomu un ilgumu;”.

1.7. Svītrot 10.8. un 10.8.1 apakšpunktā vārdus “Sociālā dienesta”. 

1.8. Svītrot 20.4. apakšpunktā vārdus “ ar izmitināšanu”.

1.9. Izteikt 24. punktu šādā redakcijā:
[bookmark: _Hlk182405658]“24. Personām bez noteiktas dzīvesvietas pilngadīgo aprūpes institūcijas pakalpojumu papildus saistošo noteikumu 23. punktā noteiktajam ir tiesības saņemt arī gadījumos, ja personai nepieciešamais pilngadīgo aprūpes institūcijas pakalpojuma apjoms atbilst no 18 aprūpes stundām nedēļā.”.

1.10. Izteikt 45. un 46. punktu šādā redakcijā:
“45. Persona aprūpi mājās var izvēlēties saņemt:
45.1. materiālā atbalsta veidā, ja mājsaimniecības ienākumi nepārsniedz maznodrošinātās mājsaimniecības ienākumu līmeni saskaņā ar saistošo noteikumu 46. punkta nosacījumiem. Materiālais atbalsts paredzēts samaksai par aprūpes mājās pakalpojuma sniegšanu personas izvēlētam aprūpes mājās veicējam; 
45.2. aprūpes mājās pakalpojuma veidā pie Publisko iepirkumu likumā noteiktajā kārtībā izraudzīta pakalpojuma sniedzēja, ievērojot saistošo noteikumu 44. punkta un 45.4. apakšpunkta nosacījumus; 
[bookmark: _Hlk128723314]45.3. individualizēta aprūpes pakalpojuma veidā Sociālā dienesta noteiktajos gadījumos pie valsts informācijas sistēmā “Sociālo pakalpojumu sniedzēju reģistrs” reģistrēta aprūpes mājās pakalpojuma sniedzēja, ar kuru pašvaldība noslēgusi līgumu par minētā pakalpojuma samaksas līdzfinansēšanu, ievērojot saistošo noteikumu 45.4. apakšpunkta nosacījumus;
45.4. tikai materiāla atbalsta veidā, ja personai aprūpes mājās pakalpojums nepieciešams līdz sešām aprūpes stundām nedēļā.”.
46. Ja aprūpes mājās pakalpojumu persona saņem materiāla atbalsta veidā, tā apmērs ir:
[bookmark: _Hlk190688165]46.1. personām, kurām aprūpes mājās pakalpojums nepieciešams līdz četrām aprūpes aprūpes stundām nedēļā, – 35 euro mēnesī;
46.2. personām, kurām aprūpes mājās pakalpojums nepieciešams vairāk nekā četras aprūpes stundas līdz sešām aprūpes stundām nedēļā, – 55 euro mēnesī;
46.3. personām, kurām aprūpes mājās pakalpojums nepieciešams vairāk nekā sešas aprūpes stundas līdz 12 aprūpes stundām nedēļā, – 110 euro mēnesī;
46.4. personām, kurām aprūpes mājās pakalpojums nepieciešams vairāk nekā 12 aprūpes stundas līdz 25 aprūpes stundām nedēļā, – 230 euro mēnesī;
46.5. bērniem ar funkcionāliem traucējumiem un personām, kurām aprūpes mājās pakalpojums nepieciešams vairāk nekā 25 aprūpes stundas nedēļā līdz 35 aprūpes stundām nedēļā, – 320 euro mēnesī.”.

1.11. Papildināt ar 47.1 punktu šādā redakcijā:
“47.1 Ja aprūpes mājās pakalpojumu persona izvēlas saņemt materiālā atbalsta veidā, personai piešķirto materiālo atbalstu saskaņā ar saistošo noteikumu 46. punktā noteikto Sociālais dienests līdz nākamā mēneša 10. datumam pārskaita personas iesniegumā norādītajā maksājuma kontā vai izņēmuma gadījumos – izmaksā skaidrā naudā.”.

1.12. papildināt 63. punktu aiz vārda “dzīvesvietas” ar vārdiem “krīzes situācijā nonākušām pilngadīgām personām vai personām pēc pilngadīgo aprūpes institūcijas pakalpojuma saņemšanas”.

1.13. Papildināt 99. punktu aiz vārdiem “sociālā darba” ar vārdiem “sociālā mentora”.

1.14. Izteikt 99.1 punktu šādā redakcijā:
“99.1 Universālā sociālās rehabilitācijas programma bērniem ar funkcionāliem traucējumiem un viņu ģimenes locekļiem ietver individuāli vai grupā plānotu aktivitāšu kopumu bērna spēju un prasmju attīstībai un funkcionālās neatkarības veicināšanai, socializācijas un brīvā laika aktivitātes integrācijas sabiedrībā veicināšanai, kā arī sociālā darba, psiholoģisku  un konsultatīvu atbalstu bērna ģimenei. Universālā sociālās rehabilitācijas programma tiek īstenota atbilstoši bērna individuālajam vajadzībām, sadarbojoties Sociālajam dienestam, pakalpojuma sniedzējam un pakalpojuma saņēmējam  ar bērna izglītības, veselības aprūpes un sociālās aprūpes institūcijām un regulāri izvērtējot rehabilitācijas rezultātus. Universālās sociālās rehabilitācijas programmas bērniem ar funkcionāliem traucējumiem mērķis ir veicināt bērna funkcionēšanu ikdienas dzīvē un līdzdalību sabiedrībā, vienlaikus stiprinot ģimenes spējas nodrošināt bērnam atbilstošu atbalstu.”.

1.15. Papildināt ar 99.3 punktu šadā redakcijā:
“99.3 Pašvaldība var nodrošināt universālo sociālās rehabilitācijas programmu bērniem ar funkcionāliem traucējumiem un viņu ģimenes locekļiem, kas ietver vienu vai vairākas šo saistošo noteikumu 99.¹ punktā minētās aktivitātes. Programmas saturu un apjomu nosaka pašvaldības noslēgtajā līgumā ar sociālā pakalpojuma sniedzēju. Uz šajā punktā noteikto programmu neattiecas šo saistošo noteikumu 101.¹ punktā paredzētais pašvaldības līdzfinansējums.”. 

1.16. Svītrot 100.punktā teikumu “Bērnam ar funkcionāliem traucējumiem šajā punktā minēto pakalpojumu ir tiesības saņemt, ja bērns un vismaz viens no viņa vecākiem vai likumiskajiem pārstāvjiem ir deklarējuši dzīvesvietu pašvaldības administratīvajā teritorijā.”.

1.17. Papildināt ar XXV.² nodaļu šādā redakcijā:
“XXV.2 Atbalsta personas pakalpojums 
113.2 Atbalsta personas pakalpojums nodrošina bērna ar funkcionāliem traucējumiem ģimenei praktisku un psihoemocionālu atbalstu bērna izglītības, rehabilitācijas, socializācijas, ikdienas aprūpes, uzraudzības un drošības nodrošināšanā atbilstoši bērna individuālajām vajadzībām. Pakalpojuma mērķis ir stiprināt ģimenes sociālo funkcionēšanu, mazināt ģimenes locekļu fizisko un psihoemocionālo pārslodzi, veicināt ģimenes locekļu savstarpējo attiecību stabilitāti un sekmēt bērna ģimenes locekļu iespējas iesaistīties darba tirgū.
113.3 Tiesības saņemt atbalsta personas pakalpojumu ir ģimenei, kura audzina bērnu ar funkcionāliem traucējumiem un tai nepieciešams atbalsts 113.2 punktā minēto vajadzību nodrošināšanai un tas nav nodrošināms citu sociālo pakalpojumu ievaros un noteiktajā apjomā. Bērna vecumu, līdz kuram ģimenei var piešķirt atbalsta personas pakalpojumu, nosaka līgumā, ko pašvaldība noslēgusi ar pakalpojuma sniedzēju.
113.4 Atbalsta personas pakalpojumu nodrošina sociālā pakalpojuma sniedzējs, piesaistot atbalsta personu, kura pirms pakalpojuma sniegšanas uzsākšanas ir apguvusi vismaz 42 stundu mācību programmu darbam ar bērniem ar funkcionāliem traucējumiem un viņu ģimenēm.”.

1.18. Izteikt 128.punktu šādā redakcijā:
“128. Pēc saistošo noteikumu 7.2.1.–7.2.6. apakšpunktā un 29. punktā minētā pakalpojuma samaksas personas (mājsaimniecības) rīcībā esošie līdzekļi nedrīkst būt mazāki par maznodrošinātās mājsaimniecības ienākumu līmeni.”.

1.19. Papildināt 146. punktu ar 146.24. apakšpunktu šādā redakcijā:
“146.24. atbalsta personas pakalpojums.”.

1.20. Aizstāt 150.5 punktā vārdus “nepieciešamo aprūpes apjoma” ar vārdiem “pašvaldības nodrošināmais aprūpes”.

1.21. Papildināt saistošos noteikumus ar 150.8 un 150.9 punktu šādā redakcijā:
“150.8 Ja persona saņem grupu mājas (dzīvokļa) pakalpojumu ar pašvaldības līdzfinansējumu un izvēlas saņemt specializētās darbnīcas pakalpojumu pašvaldības sadarbības līgumorganizācijas institūcijā, pašvaldība maksā par specializētās darbnīcas pakalpojumu ne vairāk kā 754 euro mēnesī.
150.9 Ja persona saņem grupu mājas (dzīvokļa) pakalpojumu ar pašvaldības līdzfinansējumu un izvēlas saņemt dienas aprūpes centra pakalpojumu pilngadīgām personām ar garīga rakstura traucējumiem pašvaldības sadarbības līgumorganizācijas institūcijā, pašvaldība maksā starpību starp dienas aprūpes centra pakalpojuma cenu un klienta veikto samaksu par dienas aprūpes centra pakalpojumu saskaņā ar saistošo noteikumu 143. punktā noteikto, bet ne vairāk kā 1130 euro mēnesī.”.

1.22. Papildināt XXX nodaļu ar 157. un 158. punktu šādā redakcijā:
“157. Personām, kurām Sociālā dienesta lēmums par pakalpojuma piešķiršanu pieņemts līdz 2027. gada 1. janvārim, Rīgas domes 2020. gada 6. marta saistošo noteikumu Nr. 3 “Rīgas valstspilsētas pašvaldības sniegto sociālo pakalpojumu saņemšanas un samaksas kārtība” 45.1. apakšpunkts un 128. punkts jāpiemēro, veicot personas vajadzību pārvērtēšanu sociālās aprūpes pakalpojumu saņemšanai atbilstoši normatīvo aktu prasībām. Līdz pārvērtēšanai pakalpojums tiek sniegts atbilstoši Sociālā dienesta lēmumam, kas bija spēkā 2026.gada 31.decembrī.
158. Grozījumi Rīgas domes 2020. gada 6. marta saistošo noteikumu Nr. 3 “Rīgas valstspilsētas pašvaldības sniegto sociālo pakalpojumu saņemšanas un samaksas kārtība” 45.4. apakšpunktā un 46. punktā stājas spēkā 2027. gada 1. jūlijā.
158.1. Personām, kurām Sociālā dienesta lēmums par aprūpes mājās pakalpojuma piešķiršanu pieņemts līdz 2027. gada 1. jūlijam, Rīgas domes 2020. gada 6. marta saistošo noteikumu Nr. 3 “Rīgas valstspilsētas pašvaldības sniegto sociālo pakalpojumu saņemšanas un samaksas kārtība” 45.4. apakšpunkts jāpiemēro, veicot personas vajadzību pārvērtēšanu sociālās aprūpes pakalpojumu saņemšanai atbilstoši normatīvo aktu prasībām. Līdz pārvērtēšanai pakalpojums tiek sniegts atbilstoši Sociālā dienesta lēmumam, kas bija spēkā 2027. gada 30.jūnijā.
158.2. Pēc 2027. gada 1. jūlija Sociālais dienests bez personas iesnieguma saņemšanas veic aprūpes mājās pakalpojuma, kas sniegts materiālā atbalsta veidā, materiālā atbalsta apmēra pārrēķinu atbilstoši saistošo noteikumu 46. punkta nosacījumiem. Veicot pārrēķinu, Sociālais dienests neizdod jaunu administratīvo aktu un rakstveidā nepaziņo par to personai. Veiktais materiālā atbalsta pārrēķins ir uzskatāms par paziņotu personai ar pārrēķinātā materiālā atbalsta izmaksu, pārskaitot uz personas maksājumu kontu vai izmaksājot to personai skaidrā naudā.” 

2. Saistošie noteikumi stājas spēkā 2027. gada 1. janvārī.



Rīgas domes priekšsēdētājs								V. Kleinbergs

